Περιέφραξε τον χώρο με καλάμια μπαμπού ή ξύλινα κλαδιά: Είτε διαθέτεις κάγκελα στο μπαλκόνι σου είτε τσιμεντένιο τοίχο, τα καλάμια και τα κλαδιά θα του δώσουν ένα φυσικό αποτέλεσμα που θα ομορφύνει τον χώρο και δεν θα δίνει την αίσθηση της πόλης.
Κάλυψε το δάπεδο με ξύλινα πλακίδια: Για οικονομική λύση, υπάρχουν και απομιμήσεις ξύλινων πλακιδίων, που δίνουν την ίδια αίσθηση στον χώρο. Το ξύλο στην βεράντα είναι ένα πολύ όμορφο στοιχείο και σίγουρα δίνει στυλ.
Τοποθέτηση φυτών: Βάλε μικρές γλάστες αν διαθέτεις μικρό μπαλκόνι. Μπορείς να τις κρεμάσεις από τα κάγκελα. Εάν διαθέτεις μεγάλη βεράντα, τοποθέτησε μεγάλα φυτά που θα ξεπερνούν το ύψος των επίπλων στην βεράντα για να δίνουν την αίσθηση του κήπου.
Έπιπλα: Τα έπιπλα στην βεράντα μπορούν να αλλάξουν εντελώς την διαμόρφωση του χώρου. Εάν διαθέτεις μικρή βεράντα, τα έπιπλα θα φαίνονται σαν να είναι η συνέχεια του σαλονιού. Σε μεγάλες βεράντες ένας καναπές από παλέτες με μεγάλα πολύχρωμα μαξιλάρια ειδικά την άνοιξη, θα σε γεμίσει χαρά.
Χρώμα: Πέρα από τα φυτά, μαξιλάρια, καναπέδες και πολυθρόνες πρέπει να κινούνται σε μία κοινή χρωματική παλέτα. Το στοιχείο του χρώματος στην βεράντα και το μπαλκόνι ανεβάζει την διάθεσή και βοηθά στο να αποβάλεις το άγχος της καθημερινότητας.
Η κηπουρική στο μπαλκόνι, θα γίνει η αγαπημένη σου συνήθεια εφόσον ακολουθήσει τις παραπάνω προτάσεις. Για να είσαι βέβαιος ότι τα φυτά που θα επιλέξεις πέρα από αισθητικής άποψης εξυπηρετούν και τις ανάγκες σου, πρέπει να ζητήσεις την άποψη ενός έμπειρου κηπουρού. Οι κηπουροί μας, πέρα από τις κατασκευές κήπων αναλαμβάνουν και την φροντίδα φυτών βεράντας και την τοποθέτηση αυτόματου ποτίσματος.
Ακόμη κι αν δεν διαθέτεις υπαίθριο χώρο και μεγάλο κήπο, μπορείς να μετατρέψεις το μπαλκόνι σε πραγματικό παράδεισο και να απολαμβάνεις τις ηλιόλουστες μέρες της άνοιξης και του καλοκαιριού σε εκείνο.